
------------------------------------------------------------
Velkommen!
------------------------------------------------------------

------------------------------------------------------------
OpenOffice.org 3.2 ReadMe
------------------------------------------------------------

For de nyeste oppdateringene av denne LESMEG-fila, gå tilhttp://www.openoffice.org/welcome/readme.html
Kjære bruker

Denne fila inneholder viktig informasjon om dette programmet. Les denne informasjonen nøye før du begynner å jobbe med programmet.

OpenOffice.org-miljøet har stått for utviklinga av dette produktet, og vil gjerne invitere deg til å delta som medlem. Som ny bruker kan du ta en titt på OpenOffice.org-siden 
http://www.openoffice.org/about_us/introduction.html 
I avsnittene nedenfor kan du lese mer om hvordan du kan bli med i OpenOffice.org-prosjektet. 

------------------------------------------------------------
Er OpenOffice.org virkelig gratis for alle?
------------------------------------------------------------

OpenOffice.org er gratis å bruke for alle. Du kan installere dette eksemplaret av OpenOffice.org på så mange datamaskiner du vil, og bruke det til hva du vil (gjelder også bruk i det offentlige, i næringslivet og innen utdanning). Du kan lese mer om vilkårene i lisensteksten som følger med OpenOffice.org eller på http://www.openoffice.org/license.html 
------------------------------------------------------------
Hvorfor er OpenOffice.org gratis for alle?
------------------------------------------------------------

Du kan bruke dette eksemplaret av OpenOffice.org gratis fordi både private bidragsytere og bedrifter har utformet, utviklet, testet, oversatt, dokumentert, støttet og hjulpet til på mange andre måter for at OpenOffice.org skulle bli det det er i dag – det ledende, frie kontorstøtteprogrammet.
Hvis du setter pris på innsatsen de har gjort og vil sikre at OpenOffice.org- prosjektet fortsetter, er du velkommen til å bidra. Les mer om dette på http://contributing.openoffice.org.. Alle kan bidra med noe.

------------------------------------------------------------
Merknader om installasjon
------------------------------------------------------------

Systemkrav:

- Versjon 2.4 eller nyere av Linux-kjernen
- Versjon 2.3.2 eller nyere av glibc2
- Versjon 2.2.0 eller nyere av gtk
- Pentium-kompatibel PC (Pentium III eller Athlon anbefales)
- 256 MB RAM (512 MB RAM anbefales)
- 440 MB ledig plass på harddisken
- 440 MB ledig plass på harddisken for kinesisk, japansk og koreansk
- X-tjener med 1024x768 punkt oppløsning og minst 256 farger. (Høyere oppløsning anbefales.)
- Vindusbehandler
- Gnome 2.6 med gail 1.8.6 og at-spi 1.7 eller nyere versjoner kreves for å bruke tilgjengelighetsverktøy

Det finnes mange forskjellige Linux-distribusjoner, og den samme distribusjonen kan ofte installeres med eller uten flere valgfrie komponenter (f.eks. KDE, Gnome eller annet). Noen distribusjoner leveres med en egen, tilpasset versjon av OpenOffice.org, som kan være litt annerledes enn denne versjonen av OpenOffice.org. Noen ganger kan du installere den offisielle versjonen av OpenOffice.org ved siden av distribusjonens egen versjon, men som regel er det best å fjerne versjonen som leveres med Linux-distribusjonen først. Du kan lese mer om hvordan du gjør dette i dokumentasjonen til den distribusjonen du bruker.

Du bør alltid ta en sikkerhetskopi av systemet før du fjerner eller installerer programvare.

------------------------------------------------------------
Samspiller ikke med utvidelsesdatabasen
------------------------------------------------------------

Databasemotoren fra Berkeley har blitt oppgradert i denne versjonen av OpenOffice.org. Oppgraderinga av databasemotoren introduserer en inkompatibilitet med brukerdata for installerte utvidelser for versjoner av OpenOffice.org før 3.2.

Denne versjonen av OpenOffice.org vil konvertere databasene til det nye Berkeley-formater når utvidelser installeres eller fjernes. Etter denne omgjøringa, kan ikke databasen lengre leses av tidligere versjoner avOpenOffice.org. Nedgradering til tidligere versjoner kan resultere i en dysfunksjonell installasjon.

Hvis du nedgraderer til en tidligere versjon av {PRODUCTNAME}, må du fjerne brukermappa {brukerdata}/uno_pakker. For eksempel «~/openoffice.org/3/user/uno_pakker» og installere alle utvidelser på nytt.

------------------------------------------------------------
Problem ved programoppstart
------------------------------------------------------------

Dersom du opplever problemer ved oppstart av OpenOffice.org (særlig når du bruker Gnome), «unset» miljøvariabelen «SESSION_MANAGER» i skallet du starter OpenOffice.org fra. Dette kan gjøres ved å legge til linja «unset SESSION_MANAGER» til starten av «soffice»-skallskriptet, som ligger i mappa «[office folder]/program».

Problemer med å starte OpenOffice.org (f.eks. program som henger), så vel som problemer med skjermvisninga skyldes ofte problemer med skjermkortet. Hvis disse problemene oppstår, kan du prøve å oppdatere skjermkort-driveren, eller prøv å bruke skjermkort-driveren som ble levert med operativsystemet. Problemer med å vise 3D-objekter kan ofte løses ved å fjerne avkryssinga for «Bruk OpenGL» under «Verktøy → Innstillinger → OpenOffice.org → 3D-visning».

Legg merke til at klipping og liming via utklippstavla mellom OpenOffice.org 1.x og OpenOffice.org 3.2 av og til ikke virker i OpenOffice.org-format. Dersom dette skjer, kan du velge «Rediger – Lim inn utvalg» og velge et annet format enn OpenOffice.org. Du kan også åpne dokumentet direkte i OpenOffice.org 3.2.

Vær sikker på at du har nok tilgjengelig minne i mellomlagringsmappa i operativsystemet ditt, og at du har lese-, skrive- og kjørerettigheter på denne mappa. Lukk alle andre program før du starter installasjonen.

------------------------------------------------------------
Hurtigtaster
------------------------------------------------------------

Bare hurtigtaster (tastekombinasjoner) som ikke blir brukt i operativsystemet kan brukes i OpenOffice.org. Dersom en tastekombinasjon i OpenOffice.org ikke virker som det står i hjelpetekstene, se om hurtigtasten allerede er i bruk av operativsystemet. For å løse slike konflikter kan du endre tastetilordningene i operativsystemet ditt. Du kan også endre nesten alle tastekombinasjonene i OpenOffice.org. For mer informasjon om dette emnet, se hjelpen i OpenOffice.org eller dokumentasjonen for operativsystemet ditt.

På grunn av en konflikt med bytte av skrivemetode på flere plattformer, måtte følgende snarveier endres i siste liten:

- «Ctrl + mellomrom» er nå «Ctrl + Shift + mellomrom»
- «Ctrl + Shift + mellomrom» er nå «Ctrl + M»

------------------------------------------------------------
Fillåsing
------------------------------------------------------------

I standardinnstillingene er fillåsing skrudd på i OpenOffice.org. For å slå det av, må du sette miljøvariabelen «SAL_ENABLE_FILE_LOCKING=0» og eksportere «SAL_ENABLE_FILE_LOCKING». Disse oppføringene er allerede skrudd på i skriptfila «soffice».

Advarsel: Hvis du skrur på fillåsings-funksjonen kan du få problemer dersom Solaris 2.5.1 eller 2.7 brukes sammen med Linux NFS 2.0. Dersom systemmiljøet har disse parametrene, anbefales det sterkt at du unngår å bruke fillåsing. Ellers vil OpenOffice.org henge når du prøver å åpne en fil fra en NFS-mappe på en Linux-datamaskin.

------------------------------------------------------------
Viktig informasjon om tilgjengelighet
------------------------------------------------------------

Du kan lese mer om tilgjengelighetsfunksjonene i OpenOffice.org på 
http://www.openoffice.org/access/.

------------------------------------------------------------
Registrering 
------------------------------------------------------------

Ta deg tid til å fylle ut den enkle produktregistreringen når du installerer programvaren. Selv om registrering er valgfritt, vil vi oppfordre deg til å registrere deg. Informasjonen du gir, gjør det mulig for miljøet å lage en enda bedre programpakke som imøtekommer dine behov. Gjennom personvernpolitikken tar OpenOffice.org-miljøet alle forholdsregler for å beskytte dine personlige opplysninger. Dersom du hoppet over registreringa da du installerte, kan du gå tilbake og registrere deg når du vil ved å velge «Hjelp > Registrering» i hovedmenyen.
------------------------------------------------------------
Brukerundersøkelse
------------------------------------------------------------

Det er også en brukerundersøkelse på nettet som vi vil oppfordre deg til å fylle ut. Brukerundersøkelsen hjelper OpenOffice.org til å raskere heve standarden for neste generasjon av kontorstøtte-programpakker. Gjennom personvernpolitikken tar OpenOffice.org-miljøet alle forholdsregler for å beskytte dine personlige data.

------------------------------------------------------------
Brukerstøtte
------------------------------------------------------------

På hovedsiden for brukerstøtte http://support.openoffice.org/kan du finne flere typer hjelp til OpenOffice.org. Kanskje har noen allerede stilt det samme spørsmålet og fått svar. I slike tilfeller er det lurt å gå til brukerforumet.http://www.openofficeorg.no/Forumsider/Du kan også søke i arkivene til e-postlista «users@openoffice.org» på http://www.openoffice.org/mail_list.html. Du kan også sende spørsmål til den engelskspråklige e-postlista users@openoffice.org. Du finner ut hvordan du kan abonnere på lista (for å få svar på e-post) på denne siden: http://wiki.services.openoffice.org/wiki/Website/Content/help/mailinglists.

Les også spørsmål og svar på http://wiki.services.openoffice.org/wiki/Documentation/FAQ.

------------------------------------------------------------
Rapporter inn feil 
------------------------------------------------------------

På nettstedet til OpenOffice.org kan feil og problemer meldes til IssueZilla. Alle brukere oppfordres til å melde fra om feil og problemer som oppstår. Innrapportering av feilmeldinger er en av de beste måtene å hjelpe til med utvikling og forbedringer på. 

------------------------------------------------------------
Hvordan hjelpe til 
------------------------------------------------------------

OpenOffice.org-miljøet vil ha stor hjelp av din aktive deltakelse i utviklinga av dette viktige fri programvare-prosjektet.

Som bruker er du allerede nå en verdifull del av utviklinga av programpakken. Vi oppfordrer deg til å delta enda mer, som bidragsyter over lengre tid. Du finner mer informasjon om hvordan du kan bli med i prosjektet på brukersidene: http://no.openoffice.org/ 

------------------------------------------------------------
Hvordan komme i gang?
------------------------------------------------------------

Den beste måten å begynne å delta aktivt, er å melde seg på en eller flere e-postlister, ligge lavt en stund og gradvis bruke e-postarkivene for å bli kjent med emnene som har vært diskutert siden OpenOffice.org-kildekoden ble frigjort i oktober 2000. Når du føler deg trygg, trenger du bare å skrive en e-post der du presenterer deg selv, og deretter hoppe rett i det. Hvis du er vant med «åpen kildekode»-prosjekter, se på oppgavelista vår og se om det er noe du kunne tenke deg å hjelpe til med:http://development.openoffice.org/todo.html.

------------------------------------------------------------
Abonner
------------------------------------------------------------

Her er noen e-postlister for prosjektet (engelskspråklige), som du kan abonnere på:http://www.openoffice.org/mail_list.html
- Nyheter: announce@openoffice.org *anbefalt for alle brukere* (lite trafikk)
- Hovedforum for brukere: user@openoffice.org *Enkel måte å følge med i diskusjoner på* (mye trafikk)
- Markedsføringsprosjektet: dev@marketing.openoffice.org *mer enn utvikling* (økende trafikk)
- Fellesliste for utviklere: dev@openoffice.org (moderat mengde/mye trafikk) 

------------------------------------------------------------
Bli med i et eller flere prosjekter
------------------------------------------------------------

Du kan gjøre mye for prosjektet selv om du ikke har noe erfaring med programvareutvikling og programmering. Ja, du ja!

På http://projects.openoffice.org/index.htmlfinner du prosjekter som arbeider med alt fra oversettelse, porting og gruppevare til virkelig tunge programmeringsprosjekter. Hvis du ikke kan programmere, kan du prøve dokumentasjons- eller markedsføringsprosjektene. Markedsføringsprosjektet til OpenOffice.org arbeider både med tradisjonell, kommersiell markedsføring og geriljataktikk for å spre åpen kildekode på tvers av både kulturelle og språklige grenser. Du kan hjelpe til ved ganske enkelt å spre ryktet og fortelle om denne programpakken til venner og bekjente.

Du kan hjelpe til ved å bli med i markedskontakt- og informasjonsnettverket her: http://marketing.openoffice.org/contacts.html  Der kan du kommunisere direkte med presse, media, offentlige etater, konsulenter, skoler, Linux-brukergrupper og utviklere i nærmiljøet og landet der du bor.


Vi håper du har glede av å arbeide med OpenOffice.org 3.2 og at vi snart møter deg på nettet.

OpenOffice.org-miljøet


------------------------------------------------------------
Brukt/endret kildekode
------------------------------------------------------------

Delvis Copyright 1998, 1999 James Clark, delvis copyright 1996, 1998 Netscape Communications Corporation.
